2 Gobane ke nyaka gore le lemoge gore ke ntwa e kgolo gakaakang+ yeo ke e lwago ka baka la lena le la bao ba lego Laoditsea+ le bohle bao ba sa kago ba mpona ka go lebanya. 2 Se se bjalo gore dipelo tša bona di homotšege+ le gore ba kopanywe gotee ka kwano leratong+ e le gore ba be le mahumo ohle ao a tlišwago ke kgodišego e tletšego ya kwešišo ya bona,+ gore ba fihlelele tsebo e nepagetšego ya sephiri se sekgethwa sa Modimo, e lego Kriste.+ 3 Go yena go utilwe ka kelohloko matlotlo ohle a bohlale le a tsebo.+ 4 Ke bolela se gore go se be le motho yo a le hlalefetšago ka dipolelo tše e kego di a kgodiša.+ 5 Ke therešo gore ga ke gona ka nama, eupša ke na le lena ka moya,+ ke thabela go bona thulaganyo+ ya lena e botse le go tia ga tumelo+ ya lena go Kriste. 6 Ka gona, ka ge le amogetše Kriste Jesu Morena, tšwelang pele le sepela boteeng+ le yena, 7 le tsemile medu+ gomme le agwa+ go yena e bile le tsepamišwa tumelong,+ go etša ge le ile la rutwa, le falala ka tumelo ditebogong.+ 8 Kgonthišetšang gore go se be le yo a le thopago+ ka filosofi+ le bofora bja lefeela+ go ya ka tlwaelo ya batho, go ya ka dilo tša motheo+ tša lefase, e sego go ya ka Kriste. 9 Gobane ke go yena mo go dutšego botlalo+ ka moka bja seka+ sa Modimo+ ka mmele. 10 Ka gona le hweditše tšohle ka baka la gagwe, yena yo e lego hlogo ya mmušo ka moka le bolaodi.+ 11 Ka baka la tswalano+ ya lena le yena le ile la bolotšwa,+ e sego ka diatla tša batho eupša ka go hlobola mmele wa nama wo o nago le sebe,+ ka gobane yeo ke yona tsela yeo bahlanka ba Kriste ba swanetšego go bolotšwa ka yona. 12 Gobane le ile la bolokwa le yena kolobetšong+ ya gagwe gomme ka yena le ile la ba la tsošwa+ gotee ka tumelo+ ya lena modirong o matla+ wa Modimo yo a mo tsošitšego bahung.+ 13 Go feta moo, gaešita le ge le be le hwile dikarogong tša lena le boemong bja go se bolle bja nama ya lena, Modimo o le phedišitše gotee le yena.+ O re lebaletše dikarogo tšohle tša rena ka botho+ 14 gomme a phumola ka mo go feletšego+ lengwalo le le ngwadilwego ka seatla+ leo le bego le na le ditaelo+ le leo le bego le ganetšana le rena.+ O le tlošitše tseleng ka go le kokotela+ koteng ya tlhokofatšo.+ 15 O hlobotše mebušo le balaodi+ gomme a ba bontšha phatlalatša gore ba fentšwe,+ a ba etile pele molokelokeng wa phenyo+ ka yona.* 16 Ka gona, a go se be le motho yo a le ahlolago+ ka go ja le go nwa+ goba mabapi le go bina monyanya+ goba go binela go dula ga kgwedi+ goba sabatha.+ 17 Dilo tšeo ke moriti+ wa dilo tše di tlago go tla eupša selo sa kgonthe+ ke sa Kriste.+ 18 Anke go se be le motho yo a le timago+ moputso+ yo a kgahlwago ke boikokobetšo bja maaka le mohuta wa borapedi bja barongwa, “a ema” dilong tšeo a di bonego. Ge e le gabotse o ikgogomoša ka ntle le lebaka le le swanetšego ka tsela ya gagwe ya go nagana ya nama, 19 e bile ga a kgomarele ka go tia hlogong,+ yo ka yena mmele ka moka o fepšago le go kopanywa gotee ka kwano+ ka malokololo a wona le mešifa le go gola ka kgolo yeo e tšwago go Modimo.+ 20 Ge e ba le hwile+ gotee le Kriste dilong tša motheo+ tša lefase,+ gona ke ka baka la’ng le phela bjalo ka ge eka le sa le karolo ya lefase, ka go tšwela pele le ikokobeletša ditaelo+ tše di rego: 21 “O se ke wa swara goba wa latswa+ goba wa kgwatha,”+ 22 mabapi le dilo tšohle tše di senyegago ka go dirišwa? Se se bjalo ka baka la ditaelo le dithuto tša batho.+ 23 Le ge dilo tšeo di bonagala eka ke tša bohlale borapeding bjo bo ithometšwego le boikokobetšong bja maaka le go swarweng gampe ga mmele,+ ga di na mohola go lwantšheng go kgotsofatšwa ga nama.+